Publication: Magyar Közlöny
Issue: MK-2002-114 (Year: 2002, Number: 114)
Era: 1990-2004
Section: annak közzétételérõl szóló 3/2001. (XII. 3.) Tü. határozat
Paragraph Index: 603

(1) bekezdésébõl folyó kötelezettségét. [„A Magyar Köztársaság különös gondot fordít az ifjúság létbiztonságára, oktatására és nevelésére, védelmezi az ifjúság érdekeit”; „A Magyar Köztársaságban minden gyermeknek joga van a családja, az állam és a társadalom részérõl arra a védelemre és gondoskodásra, amely a megfelelõ testi, szellemi és erkölcsi fejlõdéséhez szükséges”]. Az erre utaló figyelemfelhívás elmaradása — álláspontom szerint — azt a látszatot kelti, hogy a Btk. 199. §-ának megsemmisítését követõen már nincs is olyan érdek és érték, amelyet az államnak védenie kellene. Bár az Alkotmány 67. § (1) bekezdése elsõként a család „védelmi” és „gondoskodási” kötelezettségét említi e tekintetben, az állam kiemelt szerepvállalását is hangsúlyoznom kell. Kétségtelen tény ugyanis, hogy az állam elsõsorban az iskolarendszeren, a középiskolai oktatásban megvalósítandó, a különbözõ szexuális irányultságok közötti választás következményeit tárgyilagosan bemutató, a különbözõ nézetek képviselõinek teret engedõ fórumok megszervezésével az egyes családok, de az egész társadalom nézeteit értékelõ, mérlegelõ és döntéshozatali képességét jelentõs mértékben befolyásolhatja. Röviden: intézményeivel, eszközrendszerével jelentõs mértékben hozzájárulhat egy elõítélet-mentes társadalmi környezet kialakításához. Végsõ soron pedig ez lehet az egyik alapja annak, hogy a döntéshozatali helyzetbe kerülõ 14—18 éves korosztály mérlegelni tudja a beleegyezése következményeit, majd megalapozottan tudjon választani. Az Alkotmánybíróságnak tehát nyomatékosan fel kellett volna hívnia a figyelmet arra, hogy az állam nem maradhat passzív szemlélõje annak, miként alakul a 14—18 éves korosztály szexuális orientációja. Ez az alkotmánybírósági szerepvállalás nem ütközött volna azzal az egyébként helyes törekvéssel, hogy az Alkotmánybíró- 2002/114. szám

Source: https://magyarkozlony.hu/hivatalos-lapok/eb710bed6dfb189118ccf56032245da5984aac07/dokumentumok/83eafcc1bbf1bbb8c53dd907467e8c6009124a23/letoltes